CELEX: 62019CN0657
Language: et
Date: 2019-09-04 00:00:00
Title: kohtuasi C-657/19: Eelotsusetaotlus, mille on esitanud Bundesfinanzhof (Saksamaa) 4. septembril 2019 – Finanzamt D versus E

2.12.2019   
            
            
               ET
            
            
               Euroopa Liidu Teataja
            
            
               C 406/13
            
         
      Eelotsusetaotlus, mille on esitanud Bundesfinanzhof (Saksamaa) 4. septembril 2019 – Finanzamt D versus E
      (kohtuasi C-657/19)
      (2019/C 406/19)
      Kohtumenetluse keel: saksa
      
         Eelotsusetaotluse esitanud kohus
      
      Bundesfinanzhof
      
         Põhikohtuasja pooled
      
      
         Vastustaja ja kassatsioonkaebuse esitaja: Finanzamt D
      Kaebaja ja vastustaja kassatsioonimenetluses: E
      
         Eelotsuse küsimused
      
      
                  1.
               
               
                  Kas sellises olukorras nagu põhikohtuasjas, kus maksukohustuslane koostab ravikindlustusasutuse meditsiiniteenistuse ülesandel eksperdihinnanguid patsientide hooldusvajaduse kohta, on tegemist tegevusega, mis kuulub nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (1) (direktiiv 2006/112/EÜ), artikli 132 lõike 1 punkti g kohaldamisalasse?
               
            
                  2.
               
               
                  Juhul kui vastus esimesele küsimusele on jaatav:
                  
                              a)
                           
                           
                              Kas selleks, et pidada ettevõtjat heategevana tunnustatud organisatsiooniks direktiivi 2006/112/EÜ artikli 132 lõike 1 punkti g tähenduses, on piisav, et ettevõtja osutab alltöövõtjana teenuseid sellise organisatsiooni ülesandel, kes on riigisisese õiguse alusel heategevana tunnustatud organisatsioon direktiivi 2006/112/EÜ artikli 132 lõike 1 punkti g tähenduses?
                           
                        
                              b)
                           
                           
                              Juhul kui vastus teise küsimuse punktile a on eitav: Kas sellises olukorras nagu põhikohtuasjas võimaldab asjaolu, et haige- ja hoolduskassad kannavad direktiivi 2006/112/EÜ artikli 132 lõike 1 punkti g tähenduses heategevana tunnustatud organisatsiooni kõik kulud, käsitada ka kõnealuse organisatsiooni alltöövõtjat heategevana tunnustatud organisatsioonina?
                           
                        
                              c)
                           
                           
                              Juhul kui vastus teise küsimuse punktidele a ja b on eitav: Kas liikmesriik võib seada organisatsiooni heategevana tunnustamise tingimuseks, et maksukohustuslane on tegelikult sõlminud lepingu sotsiaalkindlustus- või sotsiaalabiasutusega, või on tunnustamiseks piisav, et riigisisene õigus võimaldab lepingut sõlmida?
                           
                        
            
         (1)  ELT 2006, L 347, lk 1.